2013.gada 27.augustā Noteikumi Nr. 650

Rīgā (prot. Nr. 46 6.§)

Grozījumi Ministru kabineta 2010.gada 1.jūnija noteikumos Nr.498 "Ceturkšņa finanšu pārskatu sagatavošanas un iesniegšanas kārtība"

Izdoti saskaņā ar

Likuma par budžetu un finanšu vadību

30.panta septīto un astoto daļu

1. Izdarīt Ministru kabineta 2010.gada 1.jūnija noteikumos Nr.498 "Ceturkšņa finanšu pārskatu sagatavošanas un iesniegšanas kārtība" ([Latvijas Vēstnesis, 2010, 94.nr.](https://www.vestnesis.lv/?menu=doc&id=215319); 2011, 158.nr.) šādus grozījumus:

1.1. izteikt 20.4.apakšpunktu šādā redakcijā:

"20.4. lietoto valūtu – *euro*;";

1.2. papildināt noteikumu 3.2.apakšnodaļu ar 21.1 punktu šādā redakcijā:

"21.1 Ja naudas līdzekļi, prasības vai saistības, kuras izpildot sagaidāma naudas līdzekļu saņemšana vai izdošana, uzskaitītas citā valūtā:

21.11. pārrēķinu *euro* pārskata perioda beigās (izņemot pārskata gada beigās) veic pēc Eiropas Centrālās bankas publicētā *euro* atsauces kursa, kurš ir spēkā pārskata perioda pēdējās dienas sākumā;

21.12. iesniedzot ceturtā ceturkšņa pārskatu, pārrēķinu *euro* veic pēc Eiropas Centrālās bankas publicētā *euro* atsauces kursa, kurš ir spēkā pārskata perioda pēdējās dienas beigās;

21.13. tām ārvalstu valūtām, kurām Eiropas Centrālā banka nepublicē *euro* atsauces kursu, piemēro pasaules finanšu tirgus atzītā finanšu nozares periodiskajā izdevumā vai tā interneta resursā publicēto valūtas tirgus kursu attiecībā pret *euro* pārskata perioda beigās.";

1.3. izteikt 54.punktu šādā redakcijā:

"54. Ailē "Aizdevuma līguma summa (*Euro*)" norāda aizdevuma summu *euro*. Ja aizdevums izsniegts citā valūtā, pārrēķinu *euro* veic atbilstošišonoteikumu21.1 punktā minētajiem nosacījumiem.";

1.4. aizstāt 74.punktā vārdu "latos" ar vārdu "*euro*";

1.5. papildināt noteikumus ar 96. un 97.punktu šādā redakcijā:

"96. Sākot ar pārskatu par 2014.gada pirmo ceturksni, pārskatā lietotā valūta ir *euro*.

97. Iesniedzot pārskatus par 2014.gada pirmo ceturksni, naudas līdzekļu atlikumus, vērtspapīru uzskaites vērtību, aizdevuma bruto atlikumu, ieguldījuma uzskaites vērtību, prasību un saistību atlikumus uz ceturkšņa sākumu norāda pārrēķinātus *euro* atbilstoši Eiropas Savienības Padomes noteiktajam *euro* maiņas kursam un *Euro* ieviešanas kārtības likuma 6.pantā noteiktajiem noapaļošanas principiem."

1.6. aizstāt 1., 2. un 3.pielikumā vārdu "latos" ar vārdiem "*euro"*;

1.7. svītrot 3.pielikumā apzīmējumu "LVL";

1.8. aizstāt 4. un 5.pielikumā vārdu "latos" ar vārdu "*euro"*.

2. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Finanšu ministrs Andris Vilks